Philippine Biblical Worldview Institute Certificate in Biblical Studies BS300 Heroes and Judges BS306 Joshua, Part 2 Conrad Jun Tolosa Ang Conquest ng Israel. Nabalitaan ni Haring Adoni-zedec ng Jerusalem na ang mga taga Gibeon ay nakipagkasundo at nanirahan kasama ng mga Israelita kaya nagkaisa silang mga hari ng Hebron, Jarmuth, Lachish at Eglon na lusubin ang mga Gibeonites. Tumigil ang araw. Humingi ng saklolo ang mga Gibeonites kay Joshua sapagkat lulusubin sila ng mga hari ng Southern Canaan. Sa pagkakataong ito, pinamalas ng Lord ang Kanyang kapangyarihan sa mga Israelita nang patigilin Niya ang araw at ang buwan hanggang sa masakop nila Joshua ang mga lupain ng kanilang mga kalaban. Ang limang Amorite kings ay nakatakas at nagtago sa yungib ng Makkedah. Pinatay sila at ibinitin ni Joshua sa puno. Nang araw ding iyon, sinakop ni Joshua ang Makkedah at pinatay ang hari roon. Maraming nasakop na lupain si Joshua at mga Israelites. Ang mga hari sa North ay nagsanib-sanib sa pakikipaglaban kay Joshua at mga Israelita. Subalit binigyan ng tagumpay ng Panginoon si Joshua at nasakop ang buong lupain. Natalo ng Israel ang mga hari sa East ng Jordan sa pangunguna pa noon ni Moses. Ang mga ito ay sina Haring Sihon, ng mga Amorites at si Haring Og ng Bashan. Natalo din nila ang mga hari sa West ng Jordan sa pangunguna ni Joshua. Ang mga ito ay ang mga hari ng Jericho at Ai, Jerusalem at Hebron, Jarmuth at Lachish, Eglon at Gezer, Debir at Geder, Horma at Arad, Libna at Adullam at iba pa. 31 kings ang kanilang nagapi sa pagsakop ng Promised Land. Sinakop ni Joshua ang lahat ng mga lupain at mga kahariang ito sa loob lamang ng isang tuluy-tuloy na pananalakay sapagkat ang Panginoon ay kasama nila sa pakikipaglaban. Ang Paghahati-hati ng Lupain Si Joshua ay matanda na subalit marami pang lupain ang hindi nasasakop. Kaya sinabi ng Panginoon sa kanya na hatiin na ang natitirang lupain na sasakupin pa ng siyam at kalahating lipi. Ang mga lipi nina Reuben, Gad at kalahating lipi ni Manasseh ay mayroon nang mga minana. Sa Gilgal, lumapit kay Joshua si Caleb na anak ni Jephunneh. Dahil sa buong katapatang pagsunod niya sa Panginoon binasbasan siya ni Joshua at ibinigay ang kanyang hiling na lupain, ang Hebron. Ang ibinigay na lupain sa lipi ni Judah ay nasa boundary ng Edom hanggang sa wilderness ng Zin sa pinakadulong timog. Kinuha ni Caleb ang Hebron at kinuha naman ni Othniel ang Kiriath-sepher subalit hindi mapaalis ng Judah ang mga Jebusites na naninirahan sa Jerusalem. Kaya hanggang ngayon, ang angkan ng Judah at mga Jebusites ay magkasamang naninirahan sa lugar na ito. Philippine Biblical Worldview Foundation, Inc. 1
Ang lupaing nakalaan kay Joseph para sa kanyang mga anak na sina Ephraim at Manasseh ay magmula sa Jordan patungong baybay dagat. Ang teritoryo ni Ephraim ay nakapaloob sa lugar ni Manasseh. Hindi pinaalis ni Manasseh ang mga Canaanites na naninirahan doon. Tinanggap din ni Benjamin ang kanyang inheritance mula sa Kiriath-jearim patungong Salt Sea. Ang lupa ni Simeon ay nakapaloob kay Judah. Binigyan ng mga Israelita si Joshua ng isang lungsod. Ang mga lungsod kanlungan. Pinapili ng Panginoon ang mga Israelita ng mga lungsod kanlungan. Dito maaaring tumakbo ang mga taong nakapatay ng hindi sinasadya upang sila ay makaligtas sa paghihiganti ng namatayan. Kaya ang Kedesh, Shechem, Hebron, Bezer, Ramoth at Golan ay itinalaga nila bilang mga lungsod kanlungan. Ang parte ng mga Levites. Binigyan din ang mga Levites ng mga lungsod at pasture lands. Ibinigay nga ng Lord sa bansang Israel ang lahat ng lupang pinangako Niya sa kanilang mga ninuno; at sila ay pinagkalooban ng kapayapaan sa mahabang panahon. Ang mga Reubenites, Gadites at kalahating lipi ni Manasseh ay bumalik na sa kanilang minanang lupain at doon ay nagtayo sila ng altar. Siniguro nila kay Phinehas na sila ay hindi tumalikod sa Panginoon. Mga huling habilin ni Joshua. Tinawag ni Joshua ang mga lipi ng Israel. Ipinaalala niya sa kanila ang ginawa ng Panginoon para sa kanila mula pa sa pagkatawag kay Abraham hanggang sa pagliligtas sa kanila sa pagkaalipin mula sa Egypt. Ipinaalala din ni Joshua kung paanong itinaboy ng Panginoon ang kanilang mga kalaban upang masakop nila ang mga lupain. Kaya dapat silang maging matapat sa pagsunod sa mga nakasulat na kautusan sa aklat ni Moses. Ang hamon ni Joshua. Tinipon ni Joshua ang mga lipi ng Israel sa Shechem. Ipinaalala niyang muli ang ginawa ng Panginoon para sa kanilang mga ninuno. Sinabi niya sa kanila na dapat silang magkaroon ng takot sa Panginoon at itakwil ang mga diyos-diyosan na pinaglingkuran ng kanilang mga ninuno. Hinamon sila ni Joshua kung sino ang kanilang paglilingkuran. Idineklara ni Joshua ang ganito: "Ako at ang aking sambahayan, maglilingkod kami sa Panginoon." Sinabi ng mga Israelita na maglilingkod sila sa Panginoon at susundin ang Kanyang tinig. Kaya sa araw na iyon, nakipagkasundo si Joshua sa mga Israelita. Pagkatapos ng mga bagay na ito, si Joshua ay namatay sa gulang na 110 years old. Multiple Choice: 1. Bakit tinulungan nila Joshua ang mga Gibeonites (na luminlang sa kanila) nang malaman nilang lulusubin sila ng mga hari ng Southern Canaan? a. Sapagkat si Joshua ay muling naawa sa kanila. b. Sapagkat si Joshua ay taong may integridad, binigyang pahalaga niya ang kanilang kasunduan. c. Sapagkat eventually ay lalabanan din naman niya ang mga haring ito kaya sinamantala na niya ang pagkakataon na ito. 2. Aling statement ang hindi tama? a. Nilusob ng mga hari ang mga Gibeonites sapagkat ayaw nilang makianib sa kanilang pagsalakay sa mga Israelita. Philippine Biblical Worldview Foundation, Inc. 2
b. Natagpuan at pinatay ni Joshua ang mga haring tumakas at nagtago sa Makkedah. c. Gaya ng mga hari sa Southern Canaan, ang mga hari sa North ay nagsanib pwersa rin upang labanan ang mga Israelita. 3. Anong bagay ang natutunan natin sa tuloy-tuloy na pananalakay ni Joshua ng mga lupang pinangako ng Diyos sa kanila? a. Ang Diyos ang naging source of strength nila sa buong pagkakataon ng kanilang labanan. b. Ang Diyos ay tapat sa Kanyang mga pangako. Isinakatuparan Niya ito sa paraan na nais Niya. c. Both A and B 4. Bakit kinakailangang ipaalala ni Joshua sa mga Israelita ang lahat ng mga ginawa ng Diyos sa kanila? a. Sapagkat nais niyang patuloy na maging tapat ang mga Israelita sa pagtitiwala at pagsunod sa mga utos ng Diyos. b. Sapagkat alam niya ang ugali ng kanyang mga kababayan na madaling makalimot sa mga ginawa ng Diyos para sa kanila. c. Both A and B 5. Ano ang matututunan mo mula sa buhay ni Joshua? a. Ang tunay na pananampalataya sa Diyos ay naipakita niya sa pamamagitan ng pagtitiwala at pagsunod sa Kanyang mga inutos. b. Siya ay naging tapat na lingkod na nagbunga ng pagiging matagumpay na leader. c. Both A and B © Revised June 2023 Conrad Jun Tolosa All rights reserved. No part of this material may be reproduced, stored in a retrieval system, or transmitted in any form or by any means except for brief quotations for the purpose of review or comments, without the prior permission of the publisher, Philippine Biblical Worldview Foundation, Inc. Philippine Biblical Worldview Foundation, Inc. 3